Kočani

**Kočani** (makedonski: *Кочани*) je grad od 28.330 stanovnika na istoku Republike Makedonije. Kočani leži u *Kočanskoj dolini* poznatoj po riži i termalnim vodama.
Sjedište je istoimene općine Kočani, koja ima 38.092 stanovnika (po popisu iz 2002.)

## Historija

Postoje tragovi jednog antičkog naselja kod sela *Dolno Gratče*. (оstatci bedema, rimska i bizantiska keramika i nakit)

Prvi zapis o postojanju naselja potječe iz 1337 godine, iz darovnog ugovora srpskog vlastelina *Jovana Olivera* koji je *crkvu Sv.Dimitrija* poklonio gradu Kočani.

Drugi značajni pisac koji je pisao o Kočanima je turski putopisac Evlija Čelebija 1519 godine. On navodi da su Kočani lijepo selo u kojem živi 54 kršćanskih obitelji te jedna muslimanska, te 12 neoženjenih kršćana. (Tapu defteri 85, 446-447).

U 19. st. Kočani su postali upravno sjedište otomanske Kaze i polako postaju grad. Tako već 1900 godine Kočani imaju 6.000 stanovnika.

## Geografija
Grad Kočani leži na sjevernoj strani Kočanske kotline, na obadvije obale *Kočanske reke*, na južnim padinama Osogovskih planina. Sa juga Kočansku kotlinu (koja je široka oko 8&nbsp;km) zatvara planina Plačkovica. U blizini Kočana nalazi se zimski turistički centar *Ponikva* na Osogovskim planinama.

Kroz Kočane prolazi makedonska magistralna cesta *M-5*, preko koje je grad povezan sa Štipom (30&nbsp;km) i Velesom (70&nbsp;km).

Grad je povezan i sa željezničkom prugom sa Štipom i Velesom (od 1926.).

Kočani su udaljeni 120&nbsp;km od Skoplja, 10&nbsp;km od Vinice, 30&nbsp;km od Makedonske Kamenice, 55&nbsp;km od Delčeva, 60&nbsp;km od Berova, 48&nbsp;km od Kratova i 65&nbsp;km od bugarske granice.

## Kultura
Kočani su postali svjetski poznati po svom romskom duhačkom orkestru *Kočani Orkestar*, koji izvodi World Music (muziku inspiriranu folkom).

Takođe u ovom gradu radi njiža muzička škola, više umjetničkih društava, četiri osnovne škole, dvije srednjh i jedan fakultet.

Iz ovog grada proizađe i više umjetnika kao što su: Saško Velkov - virtuoz na harmonici, pop pjevačica Sanja Lefkova, sa sela Grdovci općine Kočani, poznata iz malena i do dan danas pjeva i sa svojim nastupom osvaja publiku.

Svake godine organizuju se *Dani Kočanskog pirinča* (Denovi na Kočanskiot oriz) na kome dolaze gosti iz zemlje i inostranstva sa svojim umjetničkim društvima.

U gradu svake godine održavaju se *Dani amaterskog dramskog teatra* na kome gostuju pozorišra iz više zemalja.

Iz ovog grada zrači nekoliko radija i dvije pivatnie tv kuće.

Kočani je rodni grad pokojnog virtuoza na harmonici *Stevo Teodosievski*, a njegova supruga *Esma Ređepova-Teodosievska* i njen ansambal osvajaju svijet sa njenim nastupima romske muzike.

## Privreda
Kočanska dolina je bila poznata po proizvodnji riže, a najveće poduzeće koje se bavilo preradom i plasmanom bio je *Žito-Oriz* koji je danas u velikim teškoćama.

U Kočanima je najveći industrijski pogon tvornica auto dijelova Ruen I.T.

## Stanovništvo
Po posljednjem popisu stanovništva grad Kočani imao je 28.330 stanovnika, a njihov sastav bio je slijedeći:

## Gradovi prijatelji
*  Kazanlk
*  Szigetszentmiklós
*  Yenifoça
*  Križevci
*  Perejaslav
*  Novi Kneževac

## Reference

## Vanjske veze

* Službene stranice općine Kočani
* Europe Development Center - Kočani  
* Lovište Polaki Kočani